GiliGold/VAD_KnessetCorpus huggingface dataset:
יריב לוין: אני יכול לומר שתפקיד של יושב-ראש ועדה זו הדרך אולי הכי טובה שאפשר לחשוב עליה כדי באמת לצאת לקריירה פרלמנטרית, ובמובן הזה אני חושב שיש לך פה באמת כלי ויכולת להביא לידי ביטוי גם את היכולות שלך וגם את הדרך שאתה הולך בא בצורה באמת מיטבית, ואני מאחל לך באמת הרבה מאוד הצלחה.
יריב לוין: אני בטוח שיש הרבה מאוד אזרחים במדינת ישראל שיהיו חייבים תודה גדולה לדברים שאתם תעשו פה, בהובלתך.
יריב לוין: הדבר הזה הוא כמובן גם לכבודך של הכנסת, אז המון בהצלחה.
יעקב טסלר: תודה.
איתן גינזבורג: עכשיו הזמן שלך לומר דברים.
יעקב טסלר: בוקר טוב לכולם.
יעקב טסלר: ראשית כל תודה לך, אדוני, יושב-ראש הכנסת ולך, יושב-ראש ועדת הכנסת, תודה לכל המשתתפים.
יעקב טסלר: אני שמח ונרגש מאוד מהבחירה שלי כיושב-ראש הוועדה.
יעקב טסלר: אני לוקח את התפקיד הזה בכובד ראש ומתפלל לסיעתא דשמייא שאנחנו נצליח בכל האתגרים והמשימות החשובות שעומדים בפתחנו.
יעקב טסלר: אנחנו כאן בוועדה לא עוסקים בפוליטיקה.
יעקב טסלר: ידוע הסיפור על רבי מאיר שפירא, ז"ל, שהיה כידוע חבר בפרלמנט הפולני.
יעקב טסלר: הוא סיפר שאיזה יום הגיע אליו רוכל יהודי ונכנס פנימה, והוא הציע לו למכירה גרביים.
יעקב טסלר: הוא שאל אותו: אדוני היקר, נראה לי שטעית בכתובת, מה אתה מחפש פה במקום הזה?
יעקב טסלר: אנחנו מתעסקים בפוליטיקה, כשפוליטיקה היא כולה שקר, וכידוע לשקר אין רגליים.
יעקב טסלר: אם ככה, למה צריכים גרביים?
יעקב טסלר: כאן, בוועדה, כמו שציינת אדוני היושב-ראש – לא מתעסקים בפוליטיקה.
יעקב טסלר: מתעסקים נטו לעזור לאזרחי ישראל, לעם ישראל.
יעקב טסלר: הפניות שמגיעות לוועדה הספציפית זה פניות שמגיעות מארגונים, אנשים פרטיים, בעצם – מכל אזרחי ישראל.
יעקב טסלר: חשוב לכולנו נזכור שבעצם כל אחד ואחת מאתנו, כשיש לו איזו פנייה מסוימת, בעיניו זה הדבר הכי קשה כרגע, כשיש לו איזה קושי מסוים, ואם הוא לא מצליח לקבל את המענה הראוי לדבר הזה זה בעצם - - - הוא רואה לנכון שהוא לא יכול להמשיך הלאה.
יעקב טסלר: לפעמים זה נראה דבר קטן, אבל בשבילו זה מה שהוא ענק וגדול.
יעקב טסלר: ואנחנו צריכים לעשות את הכל לסייע.
יעקב טסלר: לכן, הוועדה הזו, כמו שציינתם – עוסקת בדברים מאוד מאוד חשובים, בשוני מיתר הוועדות שממוקדות ספציפית בנושאים מסוימים.
יעקב טסלר: הוועדה הזו בעצם כוללת הכל.
יעקב טסלר: אני מאמין שבעזרת ה' נוכל ביחד עם כל החברים לעבור את הדבר הזה, לסייע למען עם ישראל.
יעקב טסלר: בהזדמנות זו אני רוצה להודות לידידי, חבר הכנסת הרב אייכלר שהקדיש שעות רבות ועשה עבודה נפלאה, מצוינת, בוועדה הזו, והצליח לעזור להמון המון פונים לוועדות, לוועדה למען עם ישראל.
יעקב טסלר: לסיום, אנחנו אומרים בתפילת שבת – יש את הברכה המיוחדת, מי שבירך, כשמקריאים בקריאת התורה, כל אלה שעוסקים בצרכי הציבור באמונה, ה' ישלם את שכרם.
יעקב טסלר: אז שואלים – מה זו המילה, התוספת של "באמונה"?
יעקב טסלר: כל מי שעוסקים, מה זו המילה "באמונה"?
יעקב טסלר: זה בעצם שאנחנו צריכים לחדד כל אחד לעצמו את האמונה שיש לכל אחד בעצמו, להיות אמון ושיהיה שליח ציבור – כשמה כן היא, הוועדה לפניות הציבור.
יעקב טסלר: וברגע שהוא אמון בדבר הזה הוא בעזרת ה' יצלח את כל האתגרים ואת כל המשימות.
יעקב טסלר: אני מקווה שאנחנו נוכל מהמקום הזה יחד עם הצוות את אתי הצלחתי להכיר, מנהלת הוועדה, ושאר הצוות הנפלא – נוכל לעשות דברים טובים לעם ישראל.
יעקב טסלר: תודה רבה.
איתן גינזבורג: בהצלחה רבה.
יריב לוין: בהצלחה גדולה.
יעקב טסלר: ישיבה זו נעולה.
יעקב טסלר: אני שמח לפתוח את הישיבה בהמשך למאות פניות שהגיעו לוועדה, בעצם ישיבת מעקב שדנו בפעמים הקודמות ובין לבין כמובן הגיעו עוד הרבה הרבה פניות, מטבע הדברים.
יעקב טסלר: אני רוצה לומר בתחילת דבריי שכפי שאנחנו יודעים המרב"ד מרכז אצלו בשנה עשרות אלפי פניות של אנשים שמחולקים לפי מספר קטגוריות, אם זה מבקשי רישיון נהיגה לרכב ציבורי, כבד, אם זה אנשים שמגיעים אחרי שלילת רישיון, אם זה אנשים שמגיעים לקבל את השירות אחרי דוח רפואי שהם מקבלים שהם צריכים להמציא מחדש, לעבור קודם בדיקות, והרבה הרבה נושאים שמגיעים למקום הזה שקוראים לו מרב"ד.
יעקב טסלר: לא נראה לי שבזמן הקצר שלפנינו אנחנו נוכל להקיף את הכול ולהתמקד בכל דבר ודבר, אני היום מבקש לשמוע נקודתית עד כמה שאפשר בכמה נושאים הבוערים מאוד, לפי ראות עיניי, איך שאני ראיתי לפי הפניות שהגיעו, וכפי שציינתי, בהמשך לפניות שדנו בהן בוועדות הקודמות, ובעזרת ה' נמשיך הלאה לקיים דיונים ספציפיים על כל נושא ונושא.
יעקב טסלר: אני כרגע אתחיל בנושא של האגרות.
יעקב טסלר: אני עברתי על החומר ושמעתי את רחשי ליבם של אנשים וקצת תמוה בעיניי איך הדבר הזה נקבע, לפי מה, לפי הקריטריונים, ואני שואל את פרופ' גרוטו או אפי היקר, מנהל אגף הרישוי, בעצם מי קובע את האגרות, האם זה ועדת אגרות קובעת את גובה האגרות, האם התקנות?
יעקב טסלר: מי מנסח אותן, לפי מה?
יעקב טסלר: האם זה בסמכות השר הממונה בתחבורה?
יעקב טסלר: לפי מה הדבר הזה נקבע?
יעקב טסלר: זו נקודה אחת.
יעקב טסלר: נקודה שנייה, ברמת המחירים יש דברים בעיניי קצת אבסורדיים, שזה אומר שיש בדיקות חוזרות שאנשים משלמים חצי מהמחיר שנקבע.
יעקב טסלר: כרגע המחיר הוא 636 שקלים ובמידה שאדם מבקש משהו חוזר זה 300 ומשהו, בערך.
יעקב טסלר: אחרי זה יש את הנושא הזה של עיון במסמכים, שדורשים 119 שקלים.
יעקב טסלר: בוא לא נשכח, מי שמגיע למקום הזה לא מגיע מרצונו הטוב, הוא לא בחר בזה.
יעקב טסלר: מי שיש לו רישיון נהיגה והכול בסדר ממשיך, מי שנקלע למקום הזה שקוראים לו מרב"ד אלה אנשים שאו שעברו תאונת דרכים, או שהגיעו לגיל מסוים שהם צריכים לעבור עוד פעם סוג של בדיקות.
יעקב טסלר: אם יש את סעיף 12ב שיש את חובת הדיווח שעליו להגיע למקום, שוב לא מרצונו, אז בעצם אני שואל, בן אדם מגיע למקום שהוא לא בחר בזה, למה הוא צריך לשלם כל כך הרבה כסף?
יעקב טסלר: אולי לא תסכימו איתי, אבל אני חושב כך, תפסו מישהו נוהג תחת השפעת אלכוהול, סמים, שללו לו את הרישיון וכדי לקבל את הרישיון חזרה הוא צריך לעבור את סדרת הבדיקות.
יעקב טסלר: את זה אני יכול להבין, אדוני, לא התנהגת בסדר, עשית מעשה שלא ייעשה, אז אתה מגיע למקום הזה תשלם.
יעקב טסלר: איך אומרים?
יעקב טסלר: על כל טעות שעושים משלמים.
יעקב טסלר: כמובן שאפשר להגביל את הנושא הזה, מה הגובה של הדבר, אבל אנחנו צריכים לקחת בחשבון שהאנשים האלה שמגיעים למקום הזה, כמו שציינתי קודם, אלה לא אנשים שבחרו להגיע למקום, יש כאלה שמחייבים אותם להגיע למקום הזה.